HNK Rijeka

Hrvatski nogometni klub Rijeka, bežne známy ako HNK Rijeka, je chorvátsky profesionálny futbalový klub so sídlom v meste Rijeka. Tím pôsobí v najvyššej národnej klubovej súťaži Hrvatska nogometna liga. Klub bol založený v roku 1906 a svoje domáce zápasy hráva na štadióne Rujevica s kapacitou 8 279 miest.

 História 
Klub založili 21. apríla 1904 Antonio Marchich, Aristodemo Susmel, Agesilao Satti, Carlo Colussi a bratia Romeo a Alessandro Mitrovićovci pod názvom Club Sportivo Olimpia. Založili ho v čase keď bola Rijeka súčasťou Rakúsko-Uhorska ako Corpus Separatum Uhorskej koruny. Klub bol pôvodne založený ako tenisový, futbalový, plavecký, cyklistický a atletický klub. Prvé oficiálne aktivity futbalovej sekcie zaznamenané v dobových kronikách sa uskutočnili 25. novembra 1906, pričom historici stále skúmajú futbalové aktivity v predchádzajúcich 2,5 rokoch. Pre nedostatok lepších údajov sa tento dátum v súčasnosti oficiálne považuje za začiatok HNK Rijeka ako futbalového klubu. Vďaka tomu je Rijeka najstarším stále aktívnym futbalovým klubom na území dnešného Chorvátska.

V septembri 1926 po reformách Mussoliniho v talianskom futbalovom zväze a puči na Fiume bol klub zlúčený s úhlavným rivalom CS Gloria a klub zmenil názov na US Fiumana. V nasledujúcich sezóne hral klub v talianskej Serie A. Napriek dobrým výkonom neboli dlhodobo zabezpečený aby hrali v najvyššej talianskej súťaži. V 30. a 40. rokoch 20. storočia tak hrali najmä v druhej a tretej úrovni talianskych súťaží.

Po oslobodení mesta od nacistickej okupácie a následnej okupácii juhoslovanskými vojskami klub obnovil svoju činnosť v povojnovom období pod mierne premenovaným názvom Rappresentativa Sindacale Fiumana. Rovnako ako vo väčšine ostatných miest v Juhoslávii, aj v roku 1946 komunistické úrady zaviedli novú identitu pre najreprezentatívnejší klub mesta, aby sa mohol zúčastniť nadchádzajúceho juhoslovanského šampionátu, a premenovali a reštrukturalizovali klub na Società Cultura Fisica Quarnero (SCF Quarnero). Prvý zápas s názvom Quarnero sa odohral 7. augusta 1946, čo bola odveta proti Hajduku Split. V sezóne 1946/47 boli pozvaný do najvyššej juhoslovanskej ligy. Z politického dôvodu však zostúpili do druhej ligy. V roku 1948 klub zmenil názov na Società Calcio Quarnero – Nogometni Klub Kvarner.

Klub 2. júla 1954 opäť zmenil svoj názov na NK Rijeka, čím sa po prvýkrát v histórii klubu vzdal talianskeho jazyka vo svojom imidži. Po zmene názvu začala Rijeka používať biely dres, ktorý sa neskôr stal ako hlavný. V roku 1958 sa klub vrátil do najvyššej juhoslovanskej ligy. V nej tentokrát zostali 11 sezón. V roku 1969 zostúpili do druhej ligy v ktorej zotrvali do roku 1974. Od návratu do prvej juhoslovanskej ligy už nikdy nezostúpili a boli jej súčasťou až do rozpadu Juhoslávie v roku 1991. Najväčšími úspechmi Rijeky v dobe Juhoslávie sú dva tituly v juhoslovanskom pohári. Trikrát boli najlepším chorvátskym klubom v rámci juhoslovanskej ligy.

Po rozpade Juhoslávie v roku 1992 sa Rijeka hneď v prvej sezóne pripojila k Chorvátskej prvej futbalovej lige. V roku 1995 klub zmenil názov na HNK Rijeka a k svojmu názvu pridal predponu „chorvátsky“, podľa vzoru mnohých iných klubov počas chorvátskej vojny za nezávislosť. Dnes je Rijeka jedným zo štyroch zakladajúcich klubov HNL. Nikdy nezostúpili a sú považovaný za jeden z troch najlepších klubov v krajine. Od vyhlásenia chorvátskej nezávislosti získal svoj vôbec prvý ligový titul v roku 2017, čím ukončil sériu 11 po sebe idúcich titulov Dinama Záhreb, Rijeka okrem toho získala sedemkrát národný pohár.

 Rivalita 
Najväčšou rivalitou Rijeky v súčasnosti je zápas s Hajdukom Split. Od roku 1946 sa jadranské derby odohráva medzi dvoma najpopulárnejšími chorvátskymi futbalovými klubmi z jadranského pobrežia, Rijekou a Hajdukom. Ďalšia rivalita existuje s ďalšími veľkými klubmi v Chorvátsku, Dinamom Záhreb, a miernejšia s Osijekom.

 Historické názvy 
 1904 – CS Olimpia (Club Sportivo Olimpia)
 1918 – CS Olympia (Club Sportivo Olympia)
 1926 – USA Fiumana (Unione Sportiva Fiumana), po zlúčení s CS Gloria
 1945 – RS Fiumana (Rappresentativa Sindacale Fiumana)
 1946 – SCF Quarnero (Società Cultura Fisica Quarnero) po premenovaní na účasť v systéme juhoslovanských futbalových majstrovstiev
 1948 – SC Quarnero - NK Kvarner (Società Calcio Quarnero - Nogometni Klub Kvarner)
 1954 – NK Rijeka (Nogometni Klub Rijeka)
 1995 – HNK Rijeka (Hrvatski Nogometni Klub Rijeka)

 Úspechy klubu 
 Hrvatska nogometna liga (2x)
 Víťazi: 2016-17, 2024-25
 Hrvatski nogomoteni kup (7x)
 Víťazi: 2004–05, 2005–06, 2013–14, 2016–17, 2018–19, 2019–20, 2024–25
 Chorvátsky futbalový superpohár
 Víťazi: 2014
 Juhoslovanský futbalový pohár
 Víťazi: 19977-78, 1978-79

 HNK Rijeka v európskych súťažiach 
+SezónaSúťažKoloKlubDomaVonkuCelkovo1978/79Pohár víťazov pohárov UEFA1. kolo Wrexham 3-00-23-22. kolo SK Beveren0-00-20-21979/80Pohár víťazov pohárov UEFA1. kolo Beerschot2-10-02-12. kolo Lokomotíva Košice3-00-23-2Štvrťfinále Juventus0-00-20-21984/85Pohár UEFA1. kolo Real Valladolid4-10-14-22. kolo Real Madrid3-10-33-41986/87Pohár UEFA1. kolo Standard Liège0-11-11-21999/00Liga majstrov UEFA2. predkolo Partizan0-31-31-62000/01Pohár UEFAPredkolo Valletta3-25-4 pp8-61. kolo Celta de Vigo0-1 pp0-00-12004/05Pohár UEFA2. predkolo Gençlerbirliği2-10-12-2 (a)2005/06Pohár UEFA2. predkolo Litex Loveč2-10-12-2 (a)2006/07Pohár UEFA1. predkolo Omonia2-21-23-42009/10Európska liga UEFA2. predkolo Differdange3-00-13-13. predkolo Metalist Charkov1-20-21-42013/14Európska liga UEFA2. predkolo Prestatyn Town5-03-08-03. predkolo MŠK Žilina2-11-13-24. predkolo VfB Stuttgart2-12-24-3Skupina I Vitória0-00-44. miesto Real Betis1-10-0 Olympique Lyon1-10-12014/15Európska liga UEFA2. predkolo Ferencvárosi1-02-13-13. predkolo Víkingur Gøta4-05-19-14. predkolo Šerif Tiraspoľ1-03-04-0Skupina G Standard Liège2-00-23. miesto Sevilla2-20-1 Feyenoord3-10-22015/16Európska liga UEFA2. predkolo Aberdeen0-32-22-52016/17Európska liga UEFA3. predkolo İstanbul Başakşehir2-20-02-2 (a)2017/18Liga majstrov UEFA2. predkolo The New Saints2-05-17-13. predkolo Red Bull Salzburg0-01-11-1 (a)4. predkolo Olympiakos0-11-21-3Európska liga UEFASkupina D AEK Atény1-22-23. miesto AC Miláno2-02-3 Austria Viedeň1-43-12018/19Európska liga UEFA3. predkolo Sarpsborg 080-11-11-12019/20Európska liga UEFA3. predkolo Aberdeen2-02-04-04. predkolo KAA Gent1-11-22-32020/11Európska liga UEFA3. predkolo Kolos Kovalivka2-0 pp--4. predkolo FC Kodaň-1-0-Skupina F SSC Neapol1-20-24. miesto Real Sociedad0-12-2 AZ Alkmaar2-11-42021/22Konferenčná liga UEFA2. predkolo Gżira United1-02-03-03. predkolo Hibernian4-11-15-24. predkolo PAOK0-21-11-32022/23Konferenčná liga UEFA2. predkolo Djurgårdens1-20-21-42023/24Konferenčná liga UEFA2. predkolo Dukagjini6-11-07-13. predkolo B36 Tórshavn2-03-15-14. predkolo Lille1-1 pp1-22-32024/25Európska liga UEFA2. predkolo Corvinul Hunedoara1-00-01-03. predkolo Elfsborg1-10-21-3Konferenčná liga UEFA4. predkolo NK Olimpija Ľubľana1-10-51-62025/26Liga majstrov UEFA2. predkolo Ludogorec Razgrad0-01-3 pp1-3Európska liga UEFA3. predkolo Shelbourne1-2

 Referencie 

 Iné projekty 

 Externé odkazy 
 Oficiálna stránka

 Zdroj 

Kategória:Chorvátske futbalové kluby
Kategória:Futbalové kluby založené v 1906
Kategória:Rijeka